ลุ้น SET รีบาวด์ ตามตปท. หลังร่วงแรง แนะจับตา “สหรัฐฯ” ต่อสถานการณ์ยูเครน
ลุ้น SET รีบาวด์ ตามตปท. หลังร่วงแรง รับแรงหนุนตลาดสหรัฐรีบาวด์ทางเทคนิค แนะติดตามท่าทีสหรัฐต่อสถานการณ์ยูเครนและรัสเซีย พร้อมให้แนวรับไว้ที่ 1,655 จุด และ แนวต้าน 1,670 จุด
25 ก.พ. 2565

นายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยเช้านี้มีโอกาสรีบาวด์ตามตลาดหุ้นอื่นๆ ในภูมิภาคเช้านี้ โดยได้รับแรงหนุนจากการรีบาวด์ทางเทคนิคของดัชนีตลาดหุ้นสหรัฐ โดยยังคงต้องรอติดตามท่าทีของสหรัฐที่มีต่อสถานการณ์ความขัดแย้งที่เกิดขึ้นระหว่างยูเครนและรัสเซียว่าจะเป็นอย่างไรต่อไป หลังจากรัสเซียเปิดปฏิบัติการทางทหารแล้ว
ทั้งนี้พร้อมให้แนวรับไว้ที่ 1,655 จุด และ แนวต้าน 1,670 จุด